कार्यशाला में दी महिला अधिकारों की जानकारी
गुड़गांव. लघुसचिवालय सभागार में कार्यशाला में बोलते हुए डीसी हरदीप सिंह।
गुड़गांव |महिलाओं को कार्यस्थल पर अच्छा माहौल उपलब्ध करवाने उन्हें अपने अधिकारों के प्रति सचेत करने के उद्देश्य से शुक्रवार को स्थानीय लघु सचिवालय सभागार में कार्यशाला आयोजित की गई। कार्यशाला में गुड़गांव मंडल के विभिन्न संस्थानों में बनाई गई आंतरिक शिकायत समिति (आईसीसी) के सदस्यों ने भाग लिया। यह कार्यशाला अब तक प्रदेश के हिसार, रोहतक अंबाला मंडल पर आयोजित की जा चुकी है। कार्यशाला में आईसीसी सदस्यों को प्रिवेंशन, प्रोहिब्शन तथा रिड्रेसल एक्ट-2013 के बारे में जानकारी दी गई। कार्यशाला की अध्यक्षता करते हुए उन्होंने उपायुक्त हरदीप सिंह ने कहा कि यह एक्ट महिलाओं को कार्यस्थल पर अच्छा माहौल देने के लिए बनाया गया है, इसलिए यह जरूरी है कि इस एक्ट की जानकारी अधिक से अधिक महिलाओं को हो।
कार्यशाला में एलसीसी की चेयरपर्सन अनुराधा शर्मा ने बताया कि अब तक कमेटी को महिला उत्पीड़न संबंधी 30 शिकायतें प्राप्त हुई हैं, जिनमें से 26 शिकायतें यौन उत्पीड़न संबंधी थी तथा 4 शिकायतें घरेलू हिंसा से संबंधित थी। यौन उत्पीड़न संबंधी 26 शिकायतों में से 24 शिकायतों का निपटारा कर दिया गया है तथा घरेलू हिंसा संबंधी शिकायतों को महिला थाने रेफर कर दिया गया है।
कार्यशाला में बाल भारती स्कूल की छात्रा उन्नति खन्ना ने ‘यौन उत्पीड़न’ विषय पर स्वयं द्वारा तैयार किया गया पोस्टर उपायुक्त को भेंट किया।
hin_Deva hin_Deva hin_Deva hin_Deva hin_Deva